
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

SAISTOŠIE NOTEIKUMI
Rīgā
Grozījumi Rīgas domes 2023. gada 20. decembra saistošajos noteikumos 
Nr. RD-23-249-sn “Par pašvaldības atbalstu kultūras, mākslas pasākumu īstenošanai un amatiermākslas kolektīvu darbības nodrošināšanai Rīgā”


Izdoti saskaņā ar ar Pašvaldību likuma 44. panta otro daļu


Izdarīt Rīgas domes 2023. gada 20. decembra saistošajos noteikumos 
Nr. RD-23-249-sn “Par pašvaldības atbalstu kultūras, mākslas pasākumu īstenošanai un amatiermākslas kolektīvu darbības nodrošināšanai Rīgā” (Latvijas Vēstnesis, 2023, Nr. 250) šādus grozījumus:

1.	Izteikt 1. punktu šādā redakcijā:
“1. Saistošie noteikumi (turpmāk – Noteikumi) nosaka kārtību, kādā Rīgas valstspilsētas pašvaldība (turpmāk – Pašvaldība) piešķir naudas līdzekļus (turpmāk – līdzfinansējums) juridiskām personām, sabiedriski nozīmīgu kultūras un mākslas pasākumu, kultūras pratības, demokrātisko vērtību un sabiedrības līdzdalības stiprināšanas atbalstam, kultūras organizāciju un amatiermākslas darbības veicināšanai (turpmāk – Pasākums).”

2.	Izteikt 2.4. apakšpunktu šādā redakcijā:
“2.4. radošie kvartāli un teritorijas – privātpersonu attīstītas ģeogrāfiski noteiktas teritorijas Rīgā, kurās koncentrējas radošo industriju un kultūras organizācijas un mākslinieki, sekmējot teritorijas attīstību, nodrošinot publiski pieejamas kultūras aktivitātes un Pašvaldības iedzīvotāju līdzdalību;”.

3.	Izteikt 2.7. apakšpunktu šādā redakcijā:
“2.7. profesionālas nevaldības kultūras organizācijas – no valsts un Pašvaldības institucionālajām struktūrām neatkarīgas juridiskas personas, kuru regulāra darbība Rīgā ir profesionāla kultūras satura radīšana, producēšana, izplatīšana, saglabāšana vai kultūras pieejamības nodrošināšana sabiedrībai, nodarbinot vai piesaistot kultūras nozares profesionāļus;”.

4.	Papildināt 2. punktu ar 2.8., 2.9. un 2.10. apakšpunktu šādā redakcijā:
“2.8. publiskās mākslas darbi pilsētvidē – mākslas darbi un radošas intervences, kas tiek radītas publiski pieejamā ārtelpā. Publiskā māksla ietver dažādas formas un medijus – pastāvīgas un īslaicīgas vides instalācijas, murāļus un citas publiskās mākslas formas;
2.9. reputācijas risks – objektīvi konstatējamu un pārbaudāmu apstākļu kopums, kas saistīts ar pretendenta, tā amatpersonu vai patieso labuma guvēju rīcību, publisko darbību vai sadarbību ar citām personām un kas, ievērojot šo apstākļu raksturu, smagumu, ilgumu un saistību ar līdzfinansējamā pasākuma īstenošanu, var būtiski mazināt sabiedrības uzticību Pašvaldībai, publisko līdzekļu tiesiskai un lietderīgai izmantošanai vai Pašvaldības atbalstītām kultūras aktivitātēm;
2.10. saistība (sadarbība) ar sankcionētu personu – jebkāda saimnieciska, organizatoriska, reprezentatīva, publiska vai cita veida sadarbība ar personu, kurai piemērotas starptautiskās vai nacionālās sankcijas, tostarp kopīgu aktivitāšu organizēšana, finansēšana, reprezentācija vai atbalstīšana, kas pēc sava rakstura rada vai var radīt reputācijas risku Pašvaldībai.”

5.	Izteikt 5. punktu šādā redakcijā:
“5. Lēmumu par līdzfinansējuma piešķiršanu, tā apmēru vai atteikumu piešķirt līdzfinansējumu pieņem Rīgas domes izveidotas komisijas (turpmāk – Komisija). Komisija sastāv no Departamenta pārstāvjiem un Rīgas domes Izglītības, kultūras, sporta un jaunatnes komitejas deputātiem, kurus attiecīgajai konkursa Komisijai deleģējusi Rīgas domes Izglītības, kultūras, sporta un jaunatnes komiteja. Komisijā var tikt iekļauti kultūras nozares deleģēti pārstāvji.”

6. Izteikt 6.2. apakšpunktu šādā redakcijā:
“6.2. pretendentam nav kavētu maksājuma saistību pret Pašvaldību, kuru izpildes termiņš iestājies un kuru kopējais apmērs pārsniedz 150 euro;”.

7.	Izteikt 6.3. apakšpunktu šādā redakcijā:
“6.3. pretendentam nav pasludināts maksātnespējas process, netiek īstenots tiesiskās aizsardzības process, netiek īstenots ārpustiesas tiesiskās aizsardzības process, nav uzsākta bankrota procedūra, nav piemērota sanācija vai mierizlīgums, tas netiek apsūdzēts naudas atmazgāšanā un sankciju pārkāpšanas regulējuma neievērošanā, tā saimnieciskā darbība nav izbeigta vai apturēta un/vai tas neatbilst valsts tiesību aktos noteiktajiem kritērijiem, lai tam pēc kreditoru pieprasījuma piemērotu maksātnespējas procedūru;”.

8.	Papildināt 6. punktu ar 6.3.1 apakšpunktu šādā redakcijā:
“6.3.1 Departaments nav pieņēmis lēmumu atturēties no darījuma attiecību nodibināšanas ar pretendentu, pamatojoties uz kompetento valsts institūciju sniegtu vai citu publiski pieejamu un objektīvi pārbaudāmu informāciju par pretendenta, tā amatpersonu vai patiesā labuma guvēju saistību (sadarbību) ar starptautisko vai nacionālo sankciju subjektiem, sankciju režīmam pakļautām jurisdikcijām, kā arī ar personām vai institūcijām, kuras Latvijas Republikas kompetentās valsts institūcijas atzinušas par agresorvalsts ietekmes, propagandas vai kultūrpolitikas instrumentiem, vai citiem konstatētiem apstākļiem, kas saistīti ar starptautisko vai nacionālo sankciju pārkāpumiem vai apiešanu, noziedzīgi iegūtu līdzekļu legalizāciju, terorisma vai proliferācijas finansēšanu, korupciju vai Noteikumu 2.9. punktā definēto reputācijas risku, kura dēļ pastāv risks zaudēt sabiedrības uzticību Pašvaldības publisko līdzekļu tiesiskai, atbildīgai un mērķtiecīgai izlietošanai;”.

9.	Papildināt 6.4. apakšpunktu pēc vārda “Departamenta” ar vārdiem “un citu Pašvaldības institūciju”.

10.	Aizstāt 8. punktā vārdu “Nolikumā” ar vārdiem “Nolikuma prasībām un Nolikumā”.

11.	Papildināt 10. punktu ar 10.7.1 apakšpunktu šādā redakcijā:
“10.7.1 līdzfinansējums publiskās mākslas darbu atbalstam pilsētvidē;”.

12.	Izteikt 12. punkta otro teikumu šādā redakcijā:
“Nolikumu izskata Rīgas domes Izglītības, kultūras, sporta un jaunatnes komitejas Kultūras komisija un saskaņo Rīgas domes Izglītības, kultūras, sporta un jaunatnes komiteja.”

13.	Svītrot 14. punktā vārdus “un Komisijas pieņemtajiem lēmumiem”.

14.	Izteikt 19.6. apakšpunktu šādā redakcijā:
“19.6. Pasākuma izmaksas atbilstoši normatīvajos aktos noteiktajām prasībām, tai skaitā autortiesības, apdrošināšana, drošības pasākumi u. c.”

15.	Papildināt 2.2. apakšnodaļu ar 22.1 punktu šādā redakcijā:
“22.1 Pretendents var iesniegt ne vairāk kā divus pieteikumus konkursā.”

16.	Papildināt 2.2. apakšnodaļu ar 23.1 punktu šādā redakcijā:
“23.1 Pretendents ir Pasākuma rīkotājs.”

17.	Aizstāt 24. punktā skaitli “15 000” ar skaitli “20 000”.

18.	Izteikt 25.6. apakšpunktu šādā redakcijā:
“25.6. Pasākuma izmaksas atbilstoši normatīvajos aktos noteiktajām prasībām, tai skaitā autortiesības, apdrošināšana, drošības pasākumi u. c.”

19.	Aizstāt 32. punktā skaitli “10” ar skaitli “20”.

20.	Izteikt 33.7. apakšpunktu šādā redakcijā:
“33.7. Pasākuma izmaksas atbilstoši normatīvajos aktos noteiktajām prasībām, tai skaitā autortiesības, apdrošināšana, drošības pasākumi u. c.”

21.	Papildināt 36. punktu aiz vārda “kārtībā” ar vārdiem “divu gadu laikposmā”.

22.	Izteikt 37. punktu šādā rekcijā:
“37. Pretendents var iesniegt vienu pieteikumu uz vienu no Noteikumu 38. punktā noteiktajiem līdzfinansējuma veidiem.”

23.	Aizstāt 38.1. apakšpunktā skaitli “15 000” ar skaitli “20 000”.

24.	Aizstāt 38.2. apakšpunktā skaitli “15 000” ar skaitli “20 000”.

25.	Aizstāt 40. punktā skaitli “36” ar skaitli “24”.

26.	Aizstāt 40.2. apakšpunktā vārdu “trīs” ar vārdu “divu”.

27.	Svītrot 41.1. apakšpunktā vārdus “, izņemot pabalstus, prēmijas, naudas balvas”.

28.	Svītrot 41.2. un 41.3. apakšpunktā vārdus “publiski pieejamo”.

29.	Papildināt 42. punktu ar 42.5.1 apakšpunktu šādā redakcijā:
“42.5.1 prēmijām, pabalstiem, naudas balvām, dāvinājumiem;”.

30.	Izteikt 50.1. apakšpunktu šādā redakcijā:
“50.1. atlīdzība mākslinieciskajam, administratīvajam un tehniskajam personālam;”.

31.	Svītrot 50.2. apakšpunktā vārdus “publiski pieejamo”.

32.	Papildināt 50.5. apkašpunktu aiz vārda “papildināšana” ar vārdiem un skaitļiem “(līdz 500 euro + PVN vienai krājuma vienībai)”.

33.	Papildināt 51. punktu ar 51.5.1 apakšpunktu šādā redakcijā:
“51.5.1 prēmijām, pabalstiem, naudas balvām, dāvinājumiem;”.

34.	Aizstāt 52. punktā vārdus “un kopienu iesaisti” ar vārdiem “, pieejamību un piekļūstamību”.

35.	Izteikt 53.  punktu šādā redakcijā:
“53. Līdzfinansējuma mērķis ir stiprināt privāto tiesību juridiskās personas, kuras ir akreditētu mūzikas, mākslas un dejas izglītības iestāžu dibinātāji un kuras darbojas Pašvaldības administratīvajā teritorijā, sekmējot audzēkņu, kuru dzīvesvieta deklarēta Pašvaldības administratīvajā teritorijā, dalību profesionālās ievirzes izglītības programmas apguvē un kultūras un mākslas pasākumos. Līdzfinansējums tiek piešķirts no budžeta programmas 16.20.00. “Bērnu mūzikas un mākslas skolas”.”

36.	Izteikt 56.1. un 56.2. apakšpunktu šādā redakcijā:
“56.1. mācību procesā izmantoto telpu noma, komunālie maksājumi, elektroenerģijas izdevumu samaksa;
56.2. mācību līdzekļu, izņemot pamatlīdzekļu, iegāde (līdz 500 euro + PVN vienai vienībai).”

37.	Papildināt 2. nodaļu ar 2.7.1 apakšnodaļu šādā redakcijā:
“2.7.1 Līdzfinansējums publiskās mākslas darbu atbalstam

57.1	Līdzfinansējuma mērķis ir atbalstīt jaunu, kvalitatīvu publiskās mākslas darbu izveidi pilsētvidē, veicinot augstas kvalitātes laikmetīgās mākslas klātbūtni pilsētvidē. Programma paredz veidot vienmērīgu, pārdomātu publiskās mākslas izvietojumu visās apkaimēs, pilnvērtīgi integrēt mākslas darbus publiskajā ārtelpā, kā arī veicināt aktīvāku mākslinieku un sabiedrības iesaisti pilsētvides veidošanas procesos. Līdzfinansējums tiek piešķirts no budžeta programmas 16.22.00. “Pilsētas pasākumu noformējums”.

57.2	Uz līdzfinansējumu var pretendēt ne vēlāk kā 12 mēnešus pirms pieteikuma iesniegšanas dienas reģistrēta privāto tiesību juridiska persona.

57.3	Vienam Pasākumam var piešķirt līdzfinansējumu līdz 90 000 euro, nepārsniedzot 90 % no Pasākuma kopējās tāmes, ar nosacījumu, ka Pasākums ir pieejams bez maksas vai ieņēmumi no Pasākuma pakalpojumiem (dalības maksas, biļešu tirdzniecības utt.) nesedz vairāk kā 50 % no konkrētā Pasākuma faktiskajām izmaksām.

57.4	Līdzfinansējums Pasākumam viena kalendārā gada ietvaros tiek piešķirts atbilstoši kritērijiem Pasākuma iedalīšanai attiecīgajā līdzfinansējuma grupā: 
57.41.	“A” grupa – Publiskās mākslas darbi pilsētvidē ar ekspozīcijas laiku vismaz pieci gadi – Pasākumam var piešķirt līdzfinansējumu, nepārsniedzot 90 000 euro; 
57.42.	“B” grupa – Publiskās mākslas darbi pilsētvidē ar ekspozīcijas laiku vismaz trīs gadi – Pasākumam var piešķirt līdzfinansējumu, nepārsniedzot 30 000 euro;
57.43.	“C” grupa – Publiskās mākslas darbi pilsētvidē ar eksponēšanas laiku vismaz divi gadi – Pasākumam var piešķirt līdzfinansējumu, nepārsniedzot 15 000 euro; 
57.44.	“D” grupa – Publiskās mākslas darbi pilsētvidē ar eksponēšanas laiku līdz diviem gadiem – Pasākumam var piešķirt līdzfinansējumu, nepārsniedzot 7 500 euro.

57.5	Ar Līdzfinansējumu atbalstāmās izmaksas:
57.51.	atlīdzība Pasākumā iesaistītajam mākslinieciskajam, administratīvajam un tehniskajam personālam;
57.52.	Pasākuma vietas nodrošinājuma izmaksas (t. sk. ar vietas saskaņošanu saistītās izmaksas u. tml.);
57.53.	Pasākuma īstenošanai nepieciešamās tehniskās izmaksas – materiālu iegāde un aprīkojuma noma;
57.54.	ceļa un uzturēšanās izdevumi Pasākumā iesaistītajiem māksliniekiem.

57.6	Līdzfinansējumu nepiešķir šādām izmaksām: 
57.61.	inventāra un pamatlīdzekļu iegādei;
57.62.	Pasākuma organizētāja darbinieku darba algām, prēmijām, pabalstiem, naudas balvām, dāvinājumam vai citiem materiāli stimulējošiem pasākumiem; 
57.63.	prezentāciju izdevumiem;
57.64.	procentu maksājumiem, zaudējumu atlīdzībai un parāda dzēšanai.

57.7	Līdzfinansējumu piešķir to Pasākumu īstenošanai, kuri vērtēšanas laikā ieguvuši lielāko punktu skaitu. Ja divi vai vairāki pieteikumi ir saņēmuši vienādu punktu skaitu un Pašvaldības kārtējā gada budžetā šim mērķim paredzētais finansējums ir ierobežots, tad šos pieteikumus sarakstā sarindo pēc lielākā saņemto punktu skaita atbilstoši kritērijiem par Pasākuma māksliniecisko kvalitāti un pieejamību pilsētvidē.”

38.	Papildināt 2.8. nodaļu ar 58.1 un 58.2 punktu šādā redakcijā:
“58.1	Pretendents var iesniegt vienu pieteikumu. Pretendents nav tiesīgs iesniegt pieteikumu par Pasākumu, kas jau ir ticis iesniegts un noraidīts kādā citā no Noteikumu 10. punktā minētajiem līdzfinansējuma veidiem.”

58.2	Līdzfinansējums netiek piešķirts tādu Pasākumu īstenošanai, kuru mērķis ir tikai Pašvaldības dibināta amatiermākslas kolektīva pasākums (jubileja, starptautiskie braucieni utt.).”

39.	Papildināt 2.8. nodaļu ar 60.1 punktu šādā redakcijā:
“60.1	Ar līdzfinansējumu atbalstāmās izmaksas:
60.11.	atlīdzība Pasākumā iesaistītajam mākslinieciskajam, administratīvajam un tehniskajam personālam;
60.12.	Pasākuma vietas izmaksas (t. sk. vietas noma, apskaņošana, gaismošana, apkalpojošais personāls u. tml.); 
60.13.	Pasākuma īstenošanai nepieciešamo materiālu iegāde un aprīkojuma noma;
60.14.	ceļa un uzturēšanās izdevumi Pasākumā iesaistītajiem māksliniekiem;
60.15.	Pasākuma publicitātes izmaksas;
60.16.	Pasākuma izmaksas atbilstoši normatīvajos aktos noteiktajām prasībām, tai skaitā autortiesības, apdrošināšana, drošības pasākumi u. c.”

40.	Izteikt 63. punktu šāda redakcijā:
“63. Konkurss tiek organizēts līdz trīs reizēm gadā (atkarībā no pieejamiem kārtējā gada budžeta līdzekļiem).”

41.	Svītrot 67.2. apakšpunktā vārdus “t. sk. uzrādīt gramatvedības pamatojuma dokumentus”.

